Loving Countys totale areal er 1 753 km² hvorav 10 km² er vann. I 2000 hadde fylket 67 innbyggere og administrasjonssenteret ligger i Mentone som er den eneste byen i fylket. Loving County er det fylket i USA som har lavest folketall. Ifølge data fra det amerikanske folketellingsbyrået var antallet i 2004 estimert til kun 52 personer. Innbyggertallet har sunket kraftig de seneste årene, en nedgang på 35% fra 1990 til 2000 og en ytterligere nedgang på 22% frem til 2004. Fylket er oppkalt etter kvegfarmeren Oliver Loving.